b'\n_START_ARTICLE_\nHashtabel\n_START_PARAGRAPH_\nEn hashtabel er en datastruktur, hvor man hurtigt kan finde data ud fra en n\xc3\xb8gle. N\xc3\xb8glen behandles med en hashfunktion, og resultatet bruges som indeks til selve opslaget.\n_START_SECTION_\nStatisk hashtabel\n_START_PARAGRAPH_\nI en statisk hashtabel er st\xc3\xb8rrelsen af tabellen givet p\xc3\xa5 forh\xc3\xa5nd. En enkel hashfunktion kunne v\xc3\xa6re h(n\xc3\xb8gle) = n\xc3\xb8gle modulo tabell\xc3\xa6ngden._NEWLINE_I tabellen gemmes tre ting i hver r\xc3\xa6kke. N\xc3\xb8glen, de tilh\xc3\xb8rende data og oplysninger om der er andre data, med den aktuelle hashv\xc3\xa6rdi.\n_START_SECTION_\nEksempel\n_START_PARAGRAPH_\nEt simpelt eksempel: Data gemmes i en tabel med plads til 11 poster. Det antages, at n\xc3\xb8glen er et heltal. Hashfunktionen er h(n\xc3\xb8gle) = n\xc3\xb8gle modulo 11._NEWLINE_Hvis data med n\xc3\xb8glerne 5, 14, 23, 32 og 42 inds\xc3\xa6ttes, ser det s\xc3\xa5dan ud:_NEWLINE_Index N\xc3\xb8gle Kollision_NEWLINE__NEWLINE_ 0_NEWLINE_ 1    23_NEWLINE_ 2_NEWLINE_ 3    14_NEWLINE_ 4_NEWLINE_ 5     5_NEWLINE_ 6_NEWLINE_ 7_NEWLINE_ 8_NEWLINE_ 9    42_NEWLINE_10    32_NEWLINE_Hvis der som i eksemplet ingen kollision er, kan data findes direkte. Det rigtige indeks kan beregnes entydigt ud fra n\xc3\xb8glen. Kollisioner opst\xc3\xa5r, n\xc3\xa5r to eller flere n\xc3\xb8gler giver samme hash-v\xc3\xa6rdi. Hvis der i tabellen ovenfor blev tilf\xc3\xb8jet data med n\xc3\xb8glen 3, ville der opst\xc3\xa5 en kollision. B\xc3\xa5de h(14) og h(3) giver 3.'